cyanic-selkie/wikianc huggingface dataset:
Գերբնական (հեռուստասերիալ, սերիաների ցանկ)
12-րդ եթերաշրջան (2016–2017)
Ամերիկյան հեռուստասերիալ Գերբնականի 11-րդ եթերաշրջանը, որը ստեղծել է Էրիկ Կրիպկեն, և որի պրեմիերան կայացել է 2014 թվականի հոկտեմբերի 7-ին The CW ալիքի եթերում, իսկ վերջնական սերիան դուրս է եկել 2015 թվականի մայիսի 20-ին, կազմված է 23 սերիաներից։
13-րդ եթերաշրջան (2017–2018)
Ամերիկյան «Գերբնական» միստիկ հեռուստասերիալի 13-րդ եթերաշրջանն ստեղծվել է Էրիկ Կրիպկեի կողմից։ Պրեմիերան տեղի կունենա The CW հեռուստաալիքով 2017 թվականի հոկտեմբերի 12-ին։ Կազմված է 23 սերիաներից ։
Արտաքին հղումներ
Կատեգորիա:«Գերբնական» հեռուստասերիալի եթերաշրջաններ Կատեգորիա:Դևերն արվեստում Կատեգորիա:«Գերբնական» հեռուստասերիալի սերիաներ
Ֆիլիպ Դեգեն
Ֆիլիպ Դեգեն (Philipp Degen; ), շվեյցարացի ֆուտբոլիստ, «Բազել» ակումբի աջ պաշտպան։ Նրա երկվորյակ եղբայր Դավիդը նույնպես պրոֆեսիոնալ ֆուտբոլիստ է և Ֆիլիպի թիմակիցն է։
Դեգենը 2006 թվականին մասնակցեց աշխարհի գավաթի խաղարկությանը, որպես շվեյցարական ազգային հավաքականի ֆուտբոլիստ։  1/8 եզրափակիչում իր թիմը հանդիպեց Ուկրաինայի հավաքականի հետ և պարտվեց հետխաղյա 11 մետրանոցների արդյունքում
2008 թվականի մայիսի 20-ին Լիվերպուլի պաշտոնական կայքում տեղեկացվել է, որ Ֆիլիպ Դենը հուլիսի 1-ին ակումբի հետ կստորագրի պայմանագիր ։ Ենթադրվում էր, որ Դեգենը հիմնական կազմի աջ պաշտպանի դիրքում կխաղա, այդ դիրքում «կարմիրների» կազմում խաղացել էր Ստիվ Ֆանանը։ Այնուամենայնիվ, խաղացողի բարձր տրավմատիզմը թույլ չի տվել, որ ակումբում առաջին մրցաշրջանում անցկացնի լիգայի գոնե մի հանդիպում։
Ձեռքբերումներ
«Բազել»
Արտաքին հղումներ
Կատեգորիա:Շվեյցարացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Բազելի ֆուտբոլիստներ Կատեգորիա:Բորուսիա Դորտմունդի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Շտուտգարտի ֆուտբոլիստներ Կատեգորիա:Շվեյցարիայի ֆուտբոլի ազգային հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Եվգենի Բարսուկով
Եվգենի Բարսուկով (Евгений Захарович Барсуков, ), ռուս և խորհրդային զորապետ, գիտնական, հրետանու գեներալ-մայոր (1944), ռազմական գիտությունների դոկտոր, պրոֆեսոր, Ակադեմիայի հրետանային գիտության իսկական անդամ։
Կենսագրություն
Ընդհանուր կրթությունը ստացել է Օրլովի Բախտինի կադետական կորպուսում։ 1885 թվականին ավարտել է Ալեքսանդրովյան ռազմական ուսումնարանը և որպես կրտսեր սպա գործուղվել 25-րդ հրետանային բրիգադա։ 1888 թվականին ստանում է պորուչիկի, 1895 թվականին` շտաբս-կապիտանի կոչում։ Նույն թվականին ավարտում է Գլխավոր Շտաբի Նիկոլաևյան ակադեմիան։ 1898 թվականին կապիտան Բարսուկովը դասավանդում էր Տվերի հեծելազորային ուսումնարանում։ 1899 թվականից ծառայում էր Գլխավոր հրետանային վարչությունում։ 1905 թվականից եղել է փոխգնդապետ, գերազանց ծառայության համար 1908 թվականին ստացել է գնդապետի կոչում։ 1910-1915 թվականներին եղել է հրետանու գեներալ- հրահանգչին կից գործերի կառավարիչ, ԳՀՎ-ի Հրետանային կոմիտեի անդամ, Գլխավոր Շտաբի Գլխավոր վարչությանը կից բանակի վերակազմավորման և հրետանային կանոնադրության մշակման հանձնաժողովի անդամ։ Միաժամանակ դասավանդել է Սպայական հրետանային դպրոցում ։
Առաջին համաշխարհային պատերազմի ժամանակ եղել է Գերագույն Գլխավոր հրամանատարի ռազմակայանին կից հրետանու գեներալ-հրահանգչի դաշտային վարչության պետ, հատուկ նշանակության ծանր հրետանու կազմակերպման հաձնաժողովի նախագահ գեներալ-մայորի աստիճանով։ 1917 թվականի հեղափոխությունից հետո անցել է խորհրդային իշխանության կողմը։ 1918 թվականի ապրիլից եղել է Բանվորա-գյուղացիական Կարմիր բանակի, Արևմտյան տեղամասի ջոկատների հրապատվարի հրետանու հրահանգիչ, սեպտեմբերից` Արևմտյան տեղամասի ջոկատների հրապատվարի հրետանու Լուծարային հանձնաժողովի նախագահ և Պաշտպանության Արևմտյան շրջանի պաշտպանության ռազմական ղեկավարի տեղակալ, հոկտեմբերից` Արևմտյան բանակի հրամանատարի օգնական, 1918 թվականի դեկտեմբերից մինչև  1919 թվականի հոկտեմբեր` Արևմտյան օկրուգի ռազմական ղեկավար։ 1924 թվականի հոկտեմբերից եղել է Ռազմա-պատմական բաժնի հատուկ հանձնարարությունների գծով հրահանգիչ, որը 1925 թվականի փետրվարից վերանվանվում է Պատերազմի փորձի ուսումնասիրության և օգտագործման վարչության,  իսկ 1926 թվականի հուլիսից` Բանվորա-գյուղացիական Կարմիր բանակի Շտաբի Գիտա-կանոնադրական բաժին ։
1932 թվականի մայիսից եղել է Բանվորա-գյուղացիական Կարմիր բանակի Շտաբի ենթակայության ներքո, 1934 թվականի հուլիսի 22-ից ազատվել է ծառայությունից։
1944 թվականի սեպտեմբերից հրետանու պաշտոնաթող գեներալ- մայոր էր։ Թաղված է Ռիգայում, Ռայնիսի գերեզմանատանը։
Պարգևներ
ԽՍՀՄ Ռուսական կայսրություն
Ժիլայա Ռելնյա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սանտյագո դե Կոմպոստելայի երկաթուղային աղետ
Սանտյագո դե Կոմպոստելայի երկաթուղային աղետ, երկաթուղային աղետ, որ տեղի է ունեցել իսպանական Գալիցիա ինքնավար համայնքում 2013 թվականի հուլիսի 24-ին` տեղի ժամանակով 20:41-ին:
Աղետ
Alvia (Մադրիդ — Ֆեռոլ) ճեպընթաց գնացքը մոտենում էր Սանտյագո դե Կոմպոստելա կայարանին և նրանից ընդամենը 3-4 կմ հեռավորության վրա էր գտնվում, երբ գնացքի ութ վագոններ դուրս են եկել երկաթգծից և շրջվել։ Դրանից հետո նրանցից մի քանիսում հրդեհ է բռնկվել։ Գնացքում գտնվող 222 ուղևորներից 79 մարդ մահացել է, 140-ը` ստացել տարբեր աստիճանի վնասվածքներ ։ Վիրավորների թվում եղել են տարբեր երկրների քաղաքացիներ, այդ թվում` 5 ամերիկացի և 1 բրիտանացի ։
Հետաքննություն
Գնացքի բոլոր վագոնները գծերից հանվել են վերամբարձ կռունկների օգնությամբ և ուղարկվել փորձաքննության։ Իսպանիայի երկաթուղիների ազգային ցանցի (RENFE) նախագահի խոսքերով շարժակազմը տեխնիկական թերություններ չի ունեցել, ավելին, հուլիսի 24-ի առավոտյան գնացքն անցել է տեխնիկական հերթական զննություն, և նրա վիճակը ճանաչվել է գերազանց։
Նախնական արդյունքներով այս աղետի պատճառը եղել է արագության գրեթե կրկնակի գերազանցումը ճանապարհի թեք հատվածում (200 մ/ժ արագություն` 80 կմ/ժ թույլատրելի արագության դեպքում)  ։ Այս թեք հատվածն առաջինն է մոտ 80 կիլոմետրանոց ուղիղ հատվածից հետո, որտեղ թույլատրելի արագությունը 200 կմ/ժ է։ Արագընթաց հատվածը համապատասխանեցված է Գնացքների շարժման կառավարման եվրոպական համակարգին (European Train Control System, կրճատ` ETCS), սակայն դրանով դանդաղընթաց գնացքների շարժման պատճառով սահմանվել էր ազդանշանային ավելի հին համակարգ` ASFA: ASFA համակարգի գնացքի արագության բարձրացման դեպքում նախ ազդանշան պետք է գա մեքենավարի խցից, որից հետո գնացքն ավտոմատ ձևով կանգ է առնում, եթե խախտումը շարունակվում է։
Աղետի ենթարկված գնացքի մեքենավարը` 52-ամյա Ֆրանցիսկո Խոսե Գարսոն Ամոն, ով վթարից հետո միայն թեթև վնասվածքներ էր ստացել, ընկերությունում 30-ամյա աշխատանքային փորձ ուներ, և մեկ տարուց ավելի էր, որ գնացք էր վարում այդ ուղղությամբ։ Հետաքննության արդյունքում պարզվել է, որ նա նախկինում էլ է չարաշահել արագությունն այդ հատվածում, նույնիսկ այդ հանգամանքը վկայող լուսանկարներ է հրապարակել սոցցանցերում. Против машиниста было возбуждено уголовное дело : Մեքենավարի դեմ դատական գործ է հարուցվել. նա ընդունել է, որ վթարի պահին ընթացել է 190 կմ/ժ արագությամբ, իսկ ավտոմատ ինքնագրի տվյալները հաստատել են այդ փաստը, информация с бортового самописца подтверждает его слова :
Հետևանքներ
Վերլուծաբանների խոսքերով այս աղետը խոշորագույնն է եղել Իսպանիայում վերջին 40 տարիների ընթացքում ։ Երկրում հայտարարվել է եռօրյա, իսկ Գալիցիայում` յոթօրյա սուգ ։ Իսպանիայի թագավոր Խուան Կառլոս I-ը գնացել է համալսարանական քաղաքի հիվանդանոցներ` տեսնելու աղետը վերապրածներին, ու այցելել զոհվածների հարազատներին։ Աղետի հենց հաջորդ օրը այդ վայր է այցելել Իսպանիայի վարչապետ Մարիանո Ռախոյը։
Պատահարը տեղի է ունեցել Սանտյագո դե Կոմպոստելայի քրիստոնեական ամենամյա փառատոնի նախօրեին ։ Բոլոր միջոցառումները, որոնք ծրագրված էին հուլիսի 25-ին, հետաձգվել են։ Տեղի լրագրող Ֆրանցիսկո Կամինոյի խոսքերով ամբողջ շրջանը ցնցված էր, քանի որ այս խաղաղ տեղում երբևէ տեղի չէին ունեցել կարևոր կամ ողբերգական իրադարձություններ ։
Կարմիր նարինջ
Կարմիր նարինջ նաև արյունոտ նարինջ (Citrus sinensis),  նարնջի տարատեսակներից, որն ունի արնանաման կարմիր երանգավորում։
Տեսակներ
Նարնջի այս տարատեսակն ունի երեք տարածված սորտեր. Կան նաև ավելի քիչ տարածված սորտեր ։
Կիրառություն և օգտակար հատկություններ
Ինչպես բոլոր ցիտրուսները, կարմիր նարինջը ևս հարուստ է վիտամին C-ով։ Դրա մեջ պարունակվող անտոցիանները հակաօքսիդիչներ են, որոնք նվազեցնում են տարիքային հիվանդություններից շատերի ռիսկը, այդ թվում՝ սիրտ-անոթային համակարգի հիվանդությունները։ Դրանք նաև նվազեցնում են կատարակտի առաջացումը ։ Արյունոտ նարինջը նաև երկաթի, կալցիումի և վիտամին A-ի լավ աղբյուր է։
Խոհարարության մեջ արյունոտ նարինջներն օգտագործվում են աղցանների և կոկտեյլների պատրաստման, նաև մարմելադի ու օշարակի արտադրության մեջ ։
Արտաքին հղումներ
Կատեգորիա:Մրգեր Կատեգորիա:Մրգային հյութեր Կատեգորիա:Մրգերով ուտեստներ Կատեգորիա:Ցիտրուսային մշակաբույսեր Կատեգորիա:Պտղատու ծառեր
Դեմիս Ռուսոս
Դեմիս Ռուսոս (Ντέμης Ρούσσος, իսկական անունը՝ Արտեմիոս Վենտուրիս Ռուսոս, Αρτέμιος Βεντούρης Ρούσσος, ), հույն երգիչ։ Իր երաժշտական գործունեության ընթացքում ամբողջ աշխարհում վաճառել է իր ալբոմների մոտ 60 միլիոն օրինակ։
Կենսագրություն
Դեմիս Ռուսոսը ծնվել է 1946 թվականի հունիսի 15-ին Եգիպտոսի Ալեքսանդրիա քաղաքում, երաժշտական հարուստ ավանդույթներով հունական ընտանիքում։ Նրա մայրը երգչուհի էր, իսկ հայրը՝ դասական կիթառ նվագող։ Երաժշտական դպրոցում սովորելու տարիներին Դեմիսը յուրացրել է շեփորը, կոնտրաբասը և երգեհոնը։ 1950-ական թվականների կեսերին ընտանիքը տեղափոխվել է Հունաստան։
1971 թվականին Ռուսոսը լքեց խումբը և սկսեց մեներգչի գործունեությունը։ 1974 թվականին նրան մեծ հաջողություն բերեց «Forever & Ever» ալբոմը։ «Happy То Be On An Island In The Sun» երգի սինգլը բրիտանական հիթ-շքերթում բարձրացավ մինչև 5-րդ հորիզոնական, բայց «Can’t Say How Much I Love You» երգի և «Souvenirs» ալբոմի ցածր դիրքերը վկայում էին հեղինակության անկման մասին։ Սակայն համառ երգիչը «The Demis Roussos Phenomenon» հեղինակային երգով հաղթական երթ կատարեց դեպի բրիտանական «Թոփ 20»-ի գագաթը։ Նույն թվականին «When Forever Has Gone» երգը հասավ երկրորդ հորիզոնականին։ Պակաս հաջող էր «Kyrila» երգը, որը մի կերպ հասավ 40-րդ հորիզոնականին։
Ռուսոսը տուն ուներ Ֆրանսիայում (Նեյիում), սակայն տարվա հիմնական մասն ապրում էր Հունաստանում ։
Մասնակցել է «Հրե մարտակառքեր» և «Սայրի վրայով վազողը» ֆիլմերի սաունդթրեկների ձայնագրությանը։
Գրել է «Ինչպես նիհարեցի» գիրքը։
1985 թվականի հունիսի 14-ին ճակատագրի բերումով ապագա կնոջ՝ Պամելայի հետ հայտնվել է ահաբեկիչների ձեռքում։ Այդ օրը ամերիկյան «Տրանս ուորլդ էյրայնզ» ընկերության «Բոինգ 727» օդանավը, որը կատարում էր Աթենք - Հռոմ թիվ 847 չվերթը, գրավեցին Հեզբոլլահի երկու ահաբեկիչներ՝ պահանջելով թռչել Մերձավոր Արևելք։ Նրանք նաև պահանջում էին Իսրայելի բանտերից ազատել լիբանանյան 700 բանտարկյալների։ Երգիչն օդանավի ութ հույն ուղևորներից մեկն էր, որոնց ազատ արձակեցին դեռևս Աթենքի օդանավակայանում ձերբակալված երրորդ ահաբեկչին բանտից ազատելու դիմաց։ Ռուսոսը չէր սիրում հիշել այս սարսափելի միջադեպի մասին, քանի որ մի քանի օր եղել է պատանդի կարգավիճակում։ Սակայն երգիչը մեծ ժողովրդականություն էր վայելում նաև արաբական երկրներում, և ահաբեկիչները նրա հանդեպ համեմատաբար լավ էին վերաբերվում և նույնիսկ ինքնագիր են վերցրել, բայց նաև մի քանի օր շարունակ պահանջել են երգել իրենց համար ։
1999 թվականին եղել է Հայաստանում։ 2010 թվականին Մոսկվայում ստացել է Տաշիր փառատոնի մրցանակը՝ հայերի սիրված արտասահմանյան երգիչ անվանկարգում ։
Մահացել է 2015 թվականի հունվարի 25-ի գիշերը Աթենքի հոսպիտալներից մեկում ։
Ընտանիք
Դեմիս Ռուսոսն ուներ երկու երեխա։ Դուստրը՝ Էմիլիան, ապրում է Փարիզում, իսկ որդին՝ Սիրիլը, բնակվում է Հունաստանում և աշխատում է դիջեյ՝ քարոզելով հոր արվեստը ։ Ամուսնացած է եղել չորս անգամ։ Վերջին կինը՝ Մարին, փարիզաբնակ ֆրանսուհի է։
Սկավառակագրություն
Անհատական ալբոմներ
Աղբյուրներ
Կատեգորիա:Հույն երգիչներ Կատեգորիա:Հույն կոմպոզիտորներ
Մաքս Բարֆելդտ
Գերմանացի դրամագետ Էմիլ Բարֆելդտի կրտսեր եղբայրը։
Կենսագրություն
Սովորել է Վալշտատի և Բեռլինի կադետական կորպուսում։ Պատանեկան տարիներից հրապուրվել է դրամագիտությամբ։ Մասնագիտացել է հիմնականում Հռոմեական հանրապետության և Ներքին Սաքսոնիայի դրամների գծով։ 1873 թվականին, ստանալով սպայական կոչում, գործուղվել է 75-րդ հետևակային գունդ։ 1874 թվականին Շտադում լույս է ընծայում դրամագիտության մասին իր առաջին աշխատությունը։ 1874 թվականից եղել է «Numismatisch-Spragistischen Anzeiger. Zeitung für Münz-, Siegel-und Wappenkunde» հանովերյան թերթի խմբագրի տեղակալը։ 1876 թվականից մինչև 1882 թվականը Շտադի գնդային համհարզն էր, միաժամանակ տեղական պատմա-գավառագիտական ընկերության քարտուղարը։ 1878 թվականին ամուսնացել է։ 1882 թվականից մինչև 1885 թվականը սովորել է Պրուսական ռազմական ակադեմիայում։ 1911 թվականից honoris causa Գիսենի համալսարանի փիլիսոփայության դոկտոր է, 1921 թվականից Հալլեի համալսարանի պատվավոր պրոֆեսոր։ 1911 թվականից մինչև 1913 թվականը Օլշտինի  37 դիվիզիայի հրամանատարն էր ։ 1912 թվականին պարգևատրվել է  Թագավորական դրամագիտական ընկերության մեդալով։ 1913 թվականին  ստանում է պրուսական տոհմական ազնվականի տիտղոս։
Առաջին համաշխարհային պատերազմի սկզբում եղել է 19-րդ ռեզերվային դիվիզիայի հրամանատար, իսկ 1915 թվականի հունիսից մինչև 1916 թվականը՝ 10-րդ ռեզերվային դիվիզիայի։ Մասնակցել է Շարլերուի, Սեն-Կանտենի, Մառնի, Շամպանի առաջին և Վերդենի ճակատամարտերին։ 1917 թվականին ընդունվել է Գերմանական հայրենական կուսակցության մեջ, ավելի ուշ Գերմանական ազգային հայրենական կուսակցության և Պողպատյա սաղավարտի։
Արտաքին հղումներ
Կատեգորիա:Գերմանացի ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Գերմանացի դրամագետներ
Կոսարկա (Խոպյորի վտակ)
Կոսարկա (Косарка), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Խոպյոր գետի ձախ ափին՝ 288 կմ։ Գետի երկարությունը 62 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպյոր և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Վարդագույն քաղաքի գույնը
Վադագույն քաղաքի գույնը, երգիծական պատմվածք չորս երևանցի երիտասարդ ընկերների մասին 2008 թվականին՝ նրանց առօրյա կյանքը հասարակության, երիտասարդության, տղա-աղջիկ հարաբերությունների, քաղաքականության և արտասահմանյան ազդեցությունների շրջանակներում։ Գրքի հեղինակն է հումորիստ Սերգեյ Սարգսյանը։ Գիրքը հրատարակվել է «Նաիրի» հրատարակչությունում 2009 թվականին։
Արտաքին հղումներ
Կատեգորիա:2009 գրքեր
Անիտտաս
Անիտտաս (հեթ.՝ mA-ni-it-ta[š] կամ mA-ni-ta, ծննդյան թվականն անհայտ - մ.թ.ա. 1750), Կուսսար քաղաք-պետության թագավոր-կառավարիչ, Հեթական պետության հիմնադիր թագավոր մ.թ.ա. 1790/1770 - մ.թ.ա. 1750 թվականներին։ Կուսսարի Պիթհանաս թագավորի որդին և հաջորդը ։
Հեթական թագավորության առաջացումը
Մ.թ.ա. 18-րդ դարի կեսերին կենտրոնական Փոքր Ասիայում գերիշխող է դառնում Կուսսար քաղաք-պետության կառավարիչ Անիտտասը, որը հեթական պետության իրական հիմնադիրն է։ Սակայն հեթերը իրենց թագավորական տան և Հեթական պետության հզորության հիմնադիր համարում էին Լապառնասին (կամ Տապառնաս, որն իշխել է, հավանաբար մ.թ.ա. 17-րդ դարում) ։ Անիտտասը մոտավորապես մ.թ.ա. 18-րդ դարի առաջին կեսին միավորել է հեթերի քաղաք-պետությունները և ստեղծել Հեթական թագավորությունը ։
Տես նաև
Կատեգորիա:Կուսսար Կատեգորիա:Հեթական թագավորություն Կատեգորիա:Հեթական արքաներ
Ալեքսանդրովո-Զավոդսկի շրջան
Ալեքսանդրովո-Զավոդսկի շրջան (Александрово-Заводский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ալեքսանդրովսկիյ Զավոդ ։
Աշխարհագրություն
Շրջանի տարածքի մակերեսը կազմում է 7650 կմ²։
Բնակչություն
2010 թվականի մարդահամարի արդյունքներով շրջանում բնակվում էր 9367 մարդ։ Բնակչության խտությունը կազմում էր 1,22 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Սոցիալական ուսուցման տեսություն
Սոցիալական ուսուցման տեսություն, հոգեբանության մեջ հայտնի ուսուցման տեսություն, ըստ որի՝ մարդու վարքը պայմանավորվում է վարքային, կոգնիտիվ (ճանաչողական) և միջավայրային գործոնների մշտական փոխազդեցության արդյունքում։
Տեսությունը, 1969 թվականին, առաջ է քաշել Ալբերտ Բանդուրան՝ թույլ տալով հեռանալ դասական բիհեյվորիզմից։
Սոցիալական ուսուցման տեսության նկարագրություն
Սոցիալական ուսուցման տեսությունն առաջարկել է հոգեբանական գիտությունների թեկնածու Ա․ Բանդուրան՝ 1969 թվականին։ Նա քննադատել է հոգեբանությունում տարբեր տեսությունների մոտեցումներ, այն բանի համար, որ նրանք մարդու վարքը հայտարարել էին անձի ներսում կամ արտաքին միջավայրի կողմից տարբեր առանձին գործոնների ազդեցություն, բայց հաշվի չէին առել դրանց փոխներգործությունը։ Ըստ այս տեսության՝ մարդու վարքը պայմանավորվում է վարքային, կոգնիտիվ և միջավայրային գործոնների փոխազդեցությամբ։ Դա նշանակում է, որ ոչ միայն միջավայրը և անձնային գործոններն են ազդում մարդու վարքի վրա, այլ հենց մարդը կարևոր դեր է խաղում շրջակա միջավայրի պայմանների ստեղծման գործում ։
Մարդու վարքի ակունքներ
Ծննդյան օրվանից մարդն օժտված է սահմանափակ թվով ռեֆլեքսներով, որոնց հիման վրա նրա մոտ՝ կյանքի ընթացքում, աստիճանաբար ձևավորվում են վարքի նոր ձևեր ։ Առաջատար գործընթացը, որի շնորհիվ ընդլայնվում են մարդու վարքային դրսևորումները, դա ուսուցումն է։ Ըստ սոցիալական ուսուցման տեսության՝ մարդը կարող է սովորել ոչ միայն սեփական փորձի, այլև ալյ մարդկանց վարքի դիտման միջոցով, ինչն այս տեսության սկզբունքային տարբերությունն է ծայրահեղական բիհեյվորիզմից։ Սեփական փորձի հիման վրա ուսուցումը տեղի է ունենում դրական կամ բացասական ամրացումների հաշվին, որոնք գործում է մարդը։ Տեղի է ունենում վարքի արդյունավետ ձևերի ընտրություն ։ Դիտարկման միջոցով ուսուցանումը մարդու մոտ ձևավորում է պատկերացում այն մասին, թե ինչպես պետք է իրականացնել նոր վարքը, այն ընդունում է վարքի մոդելի խորհրդանշական տեսք ։ Հետագայում այդպիսի տեղակատվությունը ծառայում է որպես գործողությունների ուղեցույց։ Բանդուրան հիմնական շեշտը դնում է դիտարկման միջոցով ուսուցման վրա, որի միջոցով ձեռք է բերվում վարքային հմտություններ։
Սոցիալական ուսուցման չորս գործընթացային կոմպոնենտներ
Դիտման միջոցով ուսուցումը կարգավորվում է չորս փոխկապակցված գործընթացներով․ ուշադրություն, հիշողություն, շարժողական-վերահիշվող գործընթացներ և մոտիվացիա ։ Ուշադրության գործընթացները սահմանում են, որ ընտրողաբար դիտվում ու որոշակիորեն առանձնացվում է տարբեր մոդելային ազդեցություններ ։ Հիշողության գործընթացները պատասխանատու են երկարաժամկետ հիշողությունում դիտարկվող վարքի մտապահման համար ։ Շարժողական-վերահիշվող գործընթացներն ապահովում են սիմվոլիկ պատկերացումների վերափոխում՝ համապատասխան գործողության։ Մոդելավորող վարքի սկզբնական փուլում ռեակցիաները ընտրվում և կազմակերպվում են կոգնիտիվ մակարդակում։ Այնուհետև գործողությունն իրականացվում է իրական կյանքում։ Կոգնիտիվ մակարդակի գաղափարները հազվադեպ են անմիջապես դառնում գործողություն։ Անհրաժեշտ են շտկողական ջանքեր, որպեսզի գործողությունները կատարվեն ճիշտ ։ Ավելի հավանական է, որ մարդը հիշի այն վարքը, որն ունեցել է դրական արդյունք։ Մենք փորձում ենք գործել այնպես, որպեսզի ունենանք ինքնաբավարարվածության զգացում և վանում ենք այն, ինչն անձամբ հավանություն չենք տալիս։ Այդ պատճառով, թե ինչ արդյունքի է հանգեցնում վարքի մոդելը, կազդի մարդու մոտիվացիայի վրա ։
Անուղղակի ամրացում
Ամեն անգամ, երբ հետազոտողը տեսնում է գործողության մոդելը և հետևող արդյունքը, տեղի է ունենում անուղղակի ամրացում։ Հնարավոր է, որ հետազոտողը ոչ միայն տեսել, այլ գիտակցել է մոդելի գործողությունների նախորդող արդյունքը։ Անուղղակի դրական ամրացումը մարդու մոտ կառաջացնի ցանկություն՝ կրկնել մոդելի կողմից վաղ դիտարկվող վարքը, իսկ անուղղակի պատիժը՝ հակառակը, կնվազեցնի նման վարք դրսևորելու միտումը ։ Բանդուրան նշում է, որ գործողության դիտորդները ավելի շուտ կսովորեն, քան այն իրականացնողները։ Դիտորդները կարող են ամբողջությամբ ուշադրություն դարձնել ճիշտ որոշման փնտրտուքի վրա, միևնույն ժամանակ, երբ իրականացնողները արդյունք են փնտրում գործողությունների և արդյունքի միջև ։
Ինքնաամրապնդում
Ա․ Բանդուրան առաջ է քաշում ամրապնդման հատուկ տեսակ՝ ինքնաամրապնդում։ Սոցիալական համագործակցությունների ուսումնասիրությունը ցույց է տալիս, որ մարդիկ ամուր կերպով հավատարիմ են մնում գաղափարական տեսակետներին, հետևաբար կարելի է հանգել այն եզրահանգման, որ գոյություն ունի անհատական վարքի ղեկավարման աղբյուր։ Մարդիկ իրենց համար մշակում են վարքի չափորոշիչներ և դրանց պատասխանում ինքնախրախուսման կամ ինքնապատժման ձևով։ Այդ չափորոշիչները սահմանվում են կամ սովորեցման, կամ մոդելավորման արդյունքում։ Հաճախ մարդիկ սովորում են գնահատել իրենց վարքը հիմնվելով այն բանի վրա, թե ինչպես են այլք հակազդում իր վրա ։ Նրանից հետո, երբ ձևավորվում է ինքնաամրապնդման համակարգ, յուրաքանչյուր գործողություն կարող է ունենալ 2 հետևանք․ արտաքին արդյունք և ինքնագնահատման ռեակցիաներ։ Երկու տեսակի գնահատականների միջև հաշվեկշիռը կարող է տարբեր լինել, և որոշ դեպքերում այն կարող է հանգեցնել կոնֆլիկտի, եթե ինքնագնահատման ռեակցիաները զգալի կերպով տարբերվեն գործողության արտաքին արդյունքից։ Այդ դեպքում մարդը կամ կարող է ուժեղացնել գործողությունների ինքանգանահատող ամրացումը, կամ վերանայել իր գնահատման ներքին չափորոշիչները ։
Մաչեխա (Բուզուլուկի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Սոցիալական ուսուցման տեսություն
Գիտափորձ «Բոբո» տիկնիկով
1961 թվականին Ալբերտ Բանդուրան, իր կոլեգաների հետ անց կացրեց «Բոբո» տիկնիկով գիտափորձը, որի նպատակն էր բացահայտել վաքի ագրեսիվ մոդելների ազդեցոիթյունը, որոնք երեխաները դիտարկում էին մեծահասակների մոտ, գործողությունների ազատության պայմաններում նրանց հետագա վարքը։ Հետազոտությաը մասնակցել են Սթենֆորդի համալսարանի 37-69 ամսական (միջին տարիքը 52 ամսական) 36 տղա և 36 աղջիկ երեխա։ Երկու մեծահասակ՝ տղամարդ և կին, կատարել են վարքային մոդելի դեր, և մի կին ղեկավարել է գիտափորձի ընթացքը ։ Հետազոտվողները բաժանվել են 8 փորձարարական խմբի՝ յուրաքանչյուրում 6 մարդ և վերահսկիչ խումբ, որում եղել է 24 մարդ։ Երեխաների՝ ագրեսիայի նկատմամբ անհատական հակումը հսկվել է։ Հետազոտվողների մի մասին ցույց է տրվել ագրեսիվ մոդել, իսկ մյուս մասին՝ ճնշված և ոչ ագրեսիվ։ Այնուհետև առանձնացվել են աղջիկների և տղաների խմբեր։ Մի կեսը դիտարկել է ագրեսիվ և ոչ ագրեսիվ վարքի մոդելներ՝ իր սեռի նեկայացուցչի կողմից, իսկ մյուս կեսը՝ հակառակ սեռի։ Ղեկավարող խումբը թեստավորվել է միայն հաջորդող ընդհանուր իրավիճակում․ ոչ մի վարքի մոդել չի ներկայացվել  ։ Գիտափորձը բաժանվել է երկու մասի։ Առաջին մասում երեխաներին ներկայացվել է վարքի մոդելներ, իսկ երկրորդում՝ խաղային սենյակում դիտարկել են նրանց վարքը, որտեղ նրանց տրվել է գործողությունների ազատություն։
Գիտափորձի առաջին մասում հետազոտվողներին ուղղորդել են հատուկ սենյակ և առաջարկել զբաղվել ստեղծագործական գործունեությամբ։ Այդ ժամանակ սենյակում գտնվել է նաև մեծահասակ, ով գիտափորձի ընթացքում հետազոտվողների համար եղել է վարքային մոդել։ Երեխաներին չի տրվել հրահանգ՝ հետևել մեծահասակի վարքին։ Փորձարարական խմբերում, որտեղ դրսևորվել է ագրեսիվ մոդելը, մեծահասակը սկզբում 1 րոպե խաղացել է «Բոբո» տիկնիկով, այնուհետև դրսևորել է ագրեսիվ գործողություններն (մուրճով հարվածել է խաղալիքին, նետել այն, օգտագործել վերբալ ագրեսիայի ձևեր և այլն)։ Այն փորձարարական խմբերում, որտեղ ցուցադրվում էր ճնշված և ոչ ագրեսիվ վարքի մոդել, մեծահասակն ամբողջ ընթացքում ուղղակի խաղացել է տիկնիկի հետ, առանց ագրեսիայի։ 10 րոպե անց հետազոտվողներին ուղեկցել են այլ սենյակ, որտեղ վարքային մոդելներ չեն եղել։ Այտեղ եղել են խաղալիքներ՝ միտված առաջացնելու ագրեսիվ և ոչ ագրեսիվ վարքի ձևեր։ Ոչ ագրեսիվին են դասվել թեյի հավաքածուն, կավիճներ, ներկեր, խաղալիք մեքենաներ, պլաստիկ կենդանիներ։ Ագրեսիվ խաղալիների մեջ ներառված է եղել՝ Բոբո տիկնիկը, թխկթխկանը, 2 աղեղ, առաստաղից կախված գնդակ, որի վրա նկարված էր դեմք։ Հետազոտվողը սենյակում է մնացել 20 րոպե, որի ընթացքում նրան հետևել են 2 դիտարկողներ, որոնցից մեկին հայտնի էր գիտափորձի պայմանները, մյուսին՝ ոչ։ Երեխաների վարքը ֆիքսող կատեգորիաները հետազոտողներին տրվել է նախապես և ներառվել է հատուկ ընդգծված վարքի կարգեր։ Գնահատվել է ինչպես ֆիզիկական, այնպես էլ վերբալ ագրեսիայի դրսևորումները ։
Վարքի համեմատությունը ցույց տվեց, որ այն հետազոտվողները, ում մոտ դրսևորվել է ագրեսիվ մոդելը, ցույց են տվել մեծամասամբ ագրեսիվ ռեակցիաներ, քան նրանք՝ ում ցուցադրվել է ոչ ագրեսիվ կամ ճնշված վարքի մոդելներ։ Դրա հետ մեկտեղ, երեխաները հաճախ կրկնօրինակել են իրենց սեռի վարքային մոդելը ։
Այսպիսով, այս գիտափորձը ապացուցեց Բանդուրայի սոցիալական ուսուցման տեսական ենթադրությունները։
Սոցիալական ուսուցման տեսության քննադատություն
Սոցիալական ուսուցման տեսության քննադատները նշում էին, որ այն վերաբերում է սոցիալ-կոգնիտիվ ուղղությանը, բայց կոգնիտիվ բաղադրիչը այս տեսության մեջ թույլ է վերլուծված։ «Բոբո» տիկնիկով գիտափորձը, որը դարձավ տեսության գործնական ապացույցը, ընդգրկել է 37-69 ամսական հետազոտվողներ, ինչը սահմանում է կոգնիտիվ ոլորտի որոշակի դաշտ, որը հետազոտությունում չի քննարկվել։ Գոյություն ունի 1960-1982 թվականին անց կացված լոնգիտյուդային հետազոտությունների տվյալներ, որոնք ցույց են տալիս, որ ագրեսիվ սյուժեով և ագրեսիվ վարքով ֆիլմեր դիտելը տարբեր տարիքային խմբերի մոտ (8, 19 և 30 տարեկան) առաջացնում են տարբեր կոռելյացիոն կապեր։ Այդպիսով, Ա․ Բանդուրայի սոցիալական ուսուցման տեսությունը տարբերակումներ չի առաջացնում տարբեր տարիքային խմբերի ուսուցման գործընթացում ։
Տես նաև
Կատեգորիա:Հոգեբանական տեսություններ
Ալան Մաուբրեյ
Ալֆրեդ Էրնեստ Ալլեն  (Alfred Ernest Allen, ), բրիտանական կինոյի և թատրոնի դերասան, ով հասել է մեծագույն հաջողությունների Հոլիվուդում։
Կենսագրություն
Ալֆրեդ Էրնեստ Ալլենը ծնվել է 1896 թվականի օգոստոսի 18-ին Լոնդոնում։ Առաջին աշխարհամարտի ժամանակ բանակում ծառայելու համար պարգևատրվել է ռազմական մեդալով՝ քաջության համար։ Պատերազմից հետո նա միացել է թատերախմբին, որի հետ շրջել է ԱՄՆ-ում։
Կեղծանունով Ալան Մաուբրեյ դերասանը իր դեբյուտը նշել է 1931 թվականին «Աստծո նվերը կանանց» ֆիլմում։ Որպես խիստ բնավորությամբ դերասան Մաուբրեյը նկարահանվել է ավելի քան 140 ֆիլմերում։ Երկրորդ աշխարհամարտի ժամանակ Մաուբրեյը «Սատանան Հիտլերի հետ» ֆիլմում խաղացել է Սատանայի դերը։
1953-1954 թվականներին դերասանը «Գնդապետ Խամֆրի Ֆլեկ» հեռուստասերիալում ստացել է Դյումոնի դերը։ 1954-1955 թվականներին նա խաղացել է «Միկկի Ռունի։ Էյ, Միլլիգան» սիթքոմում։
Ալան Մաուբրեյը մահացել է 1969 թվականի մարտի 25-ին սրտի կաթվածից։ Թաղված է Կալվեր-Սիթիի Սև Խաչ գերեզմանատանը։
Ծանոթագրություններ
Կատեգորիա:Բրիտանացի դերասաններ Կատեգորիա:Բրիտանացի կինոդերասաններ Կատեգորիա:Թատրոնի դերասաններ Կատեգորիա:Բրիտանացի հեռուստատեսային դերասաններ Կատեգորիա:Բեմական կեղծանուններ Կատեգորիա:Կաթվածից մահացածներ Կատեգորիա:Սրտամկանի ինֆարկտից մահացածներ
Պինգվին (այլ կիրառումներ)
Պինգվինը կարող է վերաբերել.
Բալանիտ
Բալանիտ, ծևփուկաբորբ, տղամարդու առնանդամի գլխիկի բորբոքում։ Սովորաբար ուղեկցվում է նաև թլիպի բորբոքմամբ։ բալանիտով հիմնականում հիվանդանում են երեխաները։ Լինում է առաջնային և երկրորդային։ Առաջնային բալաինտ սկիզբ է առնում մեզի, թլպաճարպի (սմեգմա, որն առաջանում է ֆիմոզի ժամանակ) մեջ գտնվող մանրէներից, իսկ երկրորդայինը՝ զանազան հիվանդությունների (գոնոռեա, սիֆիլիս, արիխոմոնոզ) ժամանակ։ Բալաինտի առաջացմանը նպաստում են նաև շաքարախտը, ալերգիական հիվանդությունները (էկզեմա, մոլաքոր)։ Ախտանշաններն են՝ առնանդամի գլխիկի մաշկի կարմրություն, այտուց, գլխիկի մաշկի և թլիպի խոցոտում, երբեմն թարախային արտադրություն, աճուկային շրջանի ավշագեղձերի մեծացում, սուր, ծակող ցավեր։ Բուժումը, հիմնական հիվանդության բուժում, հակաբորբոքային միջոցներ, հաճախակի կրկնվելու դեպքում՝ թլպատում։
Կատեգորիա:Բորբոքումներ
Հին բուսաբանական այգի
Հին բուսաբանական այգի (Alter Botanischer Garten), Մյունխենի Լենբախպլաց հրապարակի մոտ գտնվող այգի։ Ամբողջ այգու մակերեսը կազմում է 4 հա։ Բուսաբանական այգին վերակառուցվել է լանդշաֆտային ճարտարապետ Ֆրիդրիխ Լյուդվիգ ֆոն Սկելլյաի նախագծով՝ 1804–1812 թվականներին, և բացվել է 1812 թվականի մայիսի 23–ին։ 1854 թվականին Առաջին համաշխարհային արդյունաբերական ցուցահանդեսի անցկացման համար բուսաբանական այգու հյուսիսային մասում կառուցվել է Ապակե պալատ, որը 1931 թվականին հրդեհի հետևանքով ոչնչացել է։ 1931–1933 թվականներին այրված պալատի տեղում գործել է սահադաշտ, որտեղ անց է կացվել Գերմանիայի հոկեյի առաջնությունը։ 1914 թվականին Մյունխենում բացվել է Նիմֆենբուրգի բուսաբանական այգին, և հին բուսաբանական այգին Պաուլյա Լյուդվիգա Տրոոստաի էսքիզով, ճարտարապետ Օսվադա Բիբերի նախագծով և Իոսեֆ Վակկերլեի քանդակագործությամբ վերածվել է այգու, որտեղ բացվել է Նեպտուն շատրվանը և սրճարան այժմյան «Սրճարան այգի» շենքը։
Արտաքին հղումներ
Կատեգորիա:Գերմանիայի այգիներ Կատեգորիա:Բուսաբանական այգիներ Կատեգորիա:Գերմանիայի բուսաբանական այգիներ Կատեգորիա:Մյունխեն Կատեգորիա:Մյունխենի շենքեր և կառույցներ Կատեգորիա:Մյունխենի տեսարժան վայրեր
Էմմա Լյովենշտամ
Էմմա Լյովենշտամ (Emma Löwenstamm, ), հրեական ծագմամբ չեխ-գերմանացի նկարիչ, գրաֆիկ, քանդակագործ։ Վլադիմիր Լենինի և Ադոլֆ Հիտլերի շախմատային հանդիպումը պատկերող սկանդալային օֆորտի հեղինակն է։ Ենթադրվում է, որ բնակարանը, որտեղ իբր կայացել է հանդիպումը, պատկանում էր հենց նկարչուհու ընտանիքին (զանգվածային լրատվամիջոցները ուշադրություն են հրավիրում այն բանի վրա, որ նկարչուհու տունը 20-րդ դարի սկզբին ծառայել է որպես «քաղաքական ազատամիտների սալոն») ։
Նկարչուհու ստեղծագործության ամենակարևոր ոլորտները դիմանկարային գրաֆիկան ու գրքապիտակներն են։ Երկար ժամանակ նա աշխատել է մոդեռնի և սիմվոլիզմի ազդեցության տակ, ավելի ուշ նրա ստեղծագործության մեջ սկսել է ավելի մեծ տեղ գրավել ռեալիզմը։
Կենսագրություն
Էմմա Լյովենշտամը ծնվել է 1879 թվականի հուլիսի 1-ին, Ավստրո-Հունգարական կայսրությունում, Բերտոլդ (1833-1913) և Ցեցիլիա Լյովենշտամների (ի ծնե՝ Գոլդշմիդ, 1839-1910) բազմազավակ ընտանիքում։ Անգլալեզու հոդվածների մեծ մասում, Mullock’s աճուրդի կողմից հրատարակված գրքույկում, որոշ չեխական աղբյուրներում նկարչուհու ազգանունը գրված է Լյովենշտրամ կամ նույնիսկ Լովենստրամ (Emma Löwenstramm, Emma Lowenstramm), սակայն մինչև մեր ժամանակներ հասած աշխատություններում նրա ստորագրությունը չի պարունակում «r» տառը, ինչպես նաև, նրա անունն առանց այդ տառի է ներառված առավել հեղինակավոր ժամանակակից կատալոգներում ։ Էմմա Լյովենշտամի ծնողները սերում էին Կրակովի և Ամստերդամի հրեա գիտնականների և ռաբբիների ընտանիքներից, նրանց ճակատագրին կարելի է հետևել մինչև 17-րդ դարը։ Նրա նախնիներից էին Հենրիկ Լյովենշտամը՝ Հոհենցոլերն-Զիգմարինգեններ իշխանների պալատական նկարիչը, և փորագրիչ Լեոպոլդ Լյովենշտամը (1842, Ամստերդամ - 1898, Լոնդոն)՝ Լոնդոնում աշխատող նկարիչ Լոուրենս Ալմա-Թադեմայի մտերիմ ընկերը։ Նկարչուհու հայրը՝ Բերտոլդ Լյովենշտամը, գործարարությամբ է զբաղվել Նախոդ քաղաքում (Չեխիա), որտեղ էլ ծնվել է Էմման։
Գրականություն
Կատեգորիա:Հրեա նկարիչներ Կատեգորիա:Չեխ նկարիչներ Կատեգորիա:20-րդ դարի նկարիչներ Կատեգորիա:Գերմանացի գրաֆիկներ Կատեգորիա:Գերմանացի քանդակագործներ Կատեգորիա:Հրեա քանդակագործներ Կատեգորիա:Սրտամկանի ինֆարկտից մահացածներ
The Guardian
The Guardian («Գարդիան»), օրաթերթ Մեծ Բրիտանիայում, հիմնվել է Մանչեսթերում 1821 թվականին The Manchester Guardian անունով։ 1959 թվականին փոխել է անունը այժմյանով, իսկ 1964 թվականին խմբագրությունը տեղափոխվել է Լոնդոն։ Կիրակնօրյա թողարկումը ձևակերպված է The Observer թերթի տեսքով (Guardian խմբի անդամ է դարձել 1993 թվականին)։ Պատկանում է Guardian Media Group ընկերությունների խմբին։
Թերթի կայքը բրիտանական թերթերի մեջ ամենամեծ թվով հաճախելիություն ունեցողն է (Alexa-ի տվյալների համաձայն ), հայտնի է որպես «որակյալ մամուլ» (quality press). բացի այդ՝ կայքի նյութերը կարող են տարբերվել թղթե տպագրության նյութերից։ 2013 թվականին «Press Gazette»-ի կողմից հրապարակված հոդվածի համաձայն՝ բոլոր բրիտանական թերթերից The Guardian-ը ամենաշատ ընթերցվողն էր որակյալ տպագրություններից (quality title). ուսումնասիրության ժամանակ հաշվի էին առնվել թե՛ թղթե տարբերակի վաճառքը, թե՛ կայքի դիտումները ։ Գիտական աշխատանքներում թերթը բնորոշվում է որպես ազդեցիկ, հեղինակավոր և «որակյալ թերթ» (quality newspaper)  , ինչպես նաև աշխարհի ամենահարգված թերթերից մեկը ։
Պատմություն
Քաղաքական հայացքների համար թերթը համարում են ձախ-ազատական։ Նրա նախորդը՝ The Manchester Guardian-ը, հիմնվել է լիբերալ բուրժուազիայի մի խմբի կողմից՝ Ջոն Էդվարդ Թեյլորի գլխավորությամբ, այն բանից հետո, ինչ ոստիկանությունը փակեց առավել ծայրահեղական The Manchester Observer-ը, որը լուսաբանում էր Մանչեսթերյան ջարդերը։ Քաղաքականապես The Manchester Guardian-ը գտնվում էր Ազատական կուսակցության կողքին՝ աստիճանաբար տեղափոխվելով ձախ։ Իսպանիայի քաղաքացիական պատերազմի ժամանակ նա գտնվում էր հանրապետականների կողքին, սակայն Երկրորդ համաշխարհային պատերազմից հետո թերթը չէր աջակցում առողջապահության պետական համակարգին։ 20-րդ դարի երկրորդ կեսից The Guardian-ի խմբագրակազմը բավականին սերտ կապերի մեջ էր գտնվում Լեյբորիստական կուսակցության հետ, չնայած 1981 թվականին առանցքային հեղինակների մի մասն անցավ Սոցիալ-դեմոկրատական կուսակցություն։
2005 թվականի սեպտեմբերի 12-ին թերթն անցավ նվազեցված ձևաչափի՝ «բեռլիներ»։ Թերթը դարձավ 6 սմ նեղ և 12 սմ կարճ։ «Բեռլիներ» ձևաչափը արտաքին տեսքով նման է աղյուսակային ձևաչափին (А3), սակայն չափերի մեջ որոշակի տարբերություններ կան։ Նոր տարբերակում «Գարդիան»-ը փոխեց և՛ նյութերի տառաչափերը, և՛ տարբերանշանը։ Թերթի անվանման նոր ձևավորումը արվախ էր սև տառերով մանուշակագույն ֆոնի վրա։ Փորձագետների կարծիքով՝ «նոր տարբերանշանը դիզայնով դարձել է ավելի նման ինտերնետ-թողարկումների տարբերանշաններին»։ 2006 թվականից նվազեցված ձևաչափի անցան նաև տպագրվող «Գարդիան»-ը և կիրակնօրյա The Observer շաբաթաթերթը։
Գլխավոր խմբագիրներ
Ալան Ռասբրիջեր (Rusbridger, 1995 - ներկա)
Դրախտ (Աստվածային կատակերգություն)
Աստավածային կատակերգություն ստեղծագործության մեջ Դանթե Ալիգիերին կառուցում է երկնային դրախտի խիստ համակարգ, ներկայացնելով այն ինը սյուների տեսքով, որոնք շրջապատում են աստվածային կենտրոնը «Բոցավառվող վարդ»։
Սյուժեն
Երկնային դրախտում Դանթեին ուղեկցում է նրա սիրելի Բեատրիսը, նստած մի մարտակառքի վրա (հաղթական եկեղեցու առեղծվածը)․ նա դանդաղեցնում է Դանթեին ապաշխարելու համար, իսկ հետո բարձրացնում է նրան դեպի երկինք։ Պոեմի երրորդ մասը նվիրված է Դանթեի ճանապարհորդություններին դեպի երկնային դրախտ։ Վերջինս բաղկացած է յոթ տարածքներից, որոնք շրջապատում են երկինքը ու համապատասխան յոթ մոլորակները․ Լուսինը, Մերկուրին, Վեներան և այլն, որոնց հետևում անշարժ աստղերն են, որոնց հետևում Կայսրություն է, անսահման տարածաշրջան, որտեղ բնակվում են օրհնվածները, Աստծո կողմից մտածողները, և վերջին շրջանը, որը կյանք է տալիս ամեն ինչին։ Հետագայում Բերնարդի գլխավորությամբ շրջելով դաշտերով, Դանթեն տեսնում է Հուստինիանոսին, նրան ներկայացնում է Հռոմի պատմությունը, այնտեղ էին նաև հավատքի ուսուցիչները, հավատքի նահատակները, որոնց փայլուն հեգիները շողացող խաչ էին կազմում։ Հետագայում Դանթեն բարձրնալով ավելի բարձր ու բարձր տեսնում է Քրիստոսին և Մարիամ Աստվածածնին, հրեշտակներին, և ի վերջո հայտնաբերում «երկնային վարդը», օրհնված բնակավայրը։ Այստեղ Դանթեն հասնում է ամենաբարձր շնորհին, հաղորդակցվում է Արարչի հետ։
Արտաքին հղումներ
Կատեգորիա:Աստվածային կատակերգություն Կատեգորիա:Դրախտ
Բալաստ
Բալաստ (ballast), 1․նավի կշիռն ավելացնող բեռ՝ նրա ծովագնացային հատկությունները բարելավելու համար։ Լինում է մշտական կամ ժամանակավոր, հեղուկ (ջուր) կամ պինդ (քար, ավազ են)։ 2․ Երկաթուղու հողե պաստառի վրա տեղադրված, սորուն նյութերից (խիճ, կոպիճ, ավազ ևն) կազմված շերտ։ Կոճափայտերի համար ստեղծում է առաձգական հիմք, որն ապահովում է գնացքների սահուն ընթացքը, ռելսերի կայունությունը։
Կատեգորիա:Նավաշինություն
Միրիբել (այլ կիրառումներ)
Միրիբել, կարող է վերաբերել՝
Միրին (այլ կիրառումներ)
Միրին, կարող է վերաբերել՝
Միրոնովսկի գյուղական խորհուրդ (այլ կիրառումներ)
Միրոնովսկի գյուղական խորհուրդ, կարող է վերաբերել՝
Մահապատիժ կենդանիների կիրառմամբ
Մահապատիժ կենդանիների կիրառմամբ կամ գիշատիչների մոտ բացթողում, մահապատժի տեսակ՝ կենդանիների կիրառմամբ, գիշատիչների, կենդանիների մոտ բացթողնմամբ։ Մահապատժի ամենահին տեսակներից մեկն է, որը նախկինում բազմաթիվ ազգերի մոտ տարածված էր։ Ունի հետևյալ տեսակները՝ հանձնում վայրի կենդանիներին՝ հոշոտելու համար, կենդանիների կողմից մարդու ոտնահարում և այլն ։
Նետում
Մահապատժի այս տեսակը դեռևս հնագույն ժամանակներից հայտնի էր արևմուտքում։ Մանուի օրենքների համաձայն՝ դավաճանին նետում էին շների առջև,որպեսզի ուտեն։
Առյուծների կողմից մարդու տանջահարության մասին ամենահայտնի պատմություններից մեկը հանդիսանում է աստվածաշնչյան՝ ձախողված մահապատժի մասին պատմությունը՝ բաբելոնյան Դարեհ I կայսեր Դանիել մարգարեի (մ․թ․ա․ 6֊րդ դար) մասին, ով դատապարտվել էր կայսերական հրամանն անտեսելու համար, բայց հրաշքով փրկվել էր վայրի կենդանիներից։
Կա ենթադրություն,որ այդպիսի մահերը հասարակության մոտ կրում էին ոչ թե իրավաբանական, այլ սրբազան բնույթ, այսինքն՝ իրենցից ներկայացնում էին մարդկային զոհաբերության ձև, ինչպես, օրինակ, վանքային կենդանիների կերակրումը, բայց հետո այն իմաստազրկվեց ։ Այսպես օրինակ՝ հին եգիպտական դիցաբանության մեջ կա առյուծանման աստված՝ Ամատը, ով լափում էր մարդկային հոգիները, ինչպես նաև մի շարք այլ աստվածություններ՝ առյուծի կերպարով։ Բացի այդ՝ հանդիպում են հիշատակություններ՝ կենդանի մարդկանց և դիակներով առյուծների ու կոկորդիլոսների ավելի զանգվածային կերակրման մասին, որոնք արվել են Հին Եգիպտոսում և Հին Լիբիայում ։
Մահապատժի այս տեսակը հիշատակում են Ալեքսանդր Մակեդոնացու արշավանքներին անդրադարձած պատմաբանները։ Օրինակ՝ Միջին Ասիայում մի մակեդոնացի, ով Մակեդոնացու առջև հանդես եկավ մահապատժի դատապարտված մեկ այլ անձի համար, հենց ինքը նետվեց առյուծների հորի մեջ, բայց քանի որ լերկ ձեռքերով հեռացրեց առյուծներին, դարձավ Մակեդոնացու սիրելին ։
Հարկ է նշել, որ մարդկային զոհաբերության ավանդույթը գոյություն է ունեցել, օրինակ, մ․թ․ա․ IV-II դարերում Կարթագենում՝ գրեթե մինչև իշխանության անկումը, և նմանատիպ մարդկային զոհաբերությունները՝ հատկապես երեխաների (հնագիտական գտածոներով հաստատված), դարձավ այն կարևոր գործոններից մեկը, որը հռոմեացիների մոտ առաջացրեց ատելություն՝ դեպի կարթագենացիների մշակույթը ։ (Հետաքրքրական է, որ ըստ Հերոդոտոսի՝ Համիլկար I-ը, պարտություն կրելով, կյանքն ավարտել է ինքնասպանությամբ՝ իրեն զոհաբերելով քրմապետի պես) ։
Հիշատակվում է, որ վարձկանների հետ պատերազմի ժամանակ Համիլկար Բարկան գերիներին նետել է գազանների առաջ։ Հաննիբալն ստիպել է գերի հռոմեացիներին կռվել իրար դեմ, իսկ կենդանի մնացածներին նետել է փղերի դեմ։
Հռոմում ժամանակի հետ նման ավանդույթները մոռացվել են․ այնտեղ մարդկային զոհաբերությունները, լեգենդի համաձայն, արգելվել են Նումա Պոմպիլիոսի կողմից դեռևս մ․թ․ա․ 7֊րդ դարում։ Իտալական տարածքներում առյուծներ չեն եղել, և հռոմեացիները դրանց նկատմամբ այնպիսի հարգանք չեն ցուցաբերել, ինչպես աֆրիկացիները։ Այդ պատճառով փոխառելով սովորույթը՝ նրանք հրաժարվեցին դրա հոգևոր կողմից, և առյուծների կողմից հանցագործի հոշոտումը ամենից առաջ հրաշալի տեսարան էր։
Հին Հռոմ
Այս մահապատիժն ամենից մեծ տարածումը գտել է կայսերական Հռոմում՝ հանձնում կենդանիներին անվամբ, որը մահապատժի տեսակ է եղել Հին Հռոմում՝ կրկեսային ասպարեզում ։
Մ․թ․ 1֊3֊րդ դարերում մահապատիժը գերազանցապես կիրառվել է քրիստոնյաների հետ հաշվեհարդարի նպատակով, ինչի պատճառով այն խաչելության հետ եղել է քրիստոնյա մարտիրոսների ամենատարածված պատիժներից մեկը։ Կայսրության կողմից քրիստոնեության ընդունումից հետո այս պրակտիկան պահպանվել է հանցագործների համար և միայն 681 թվականին է վերջնականապես չեղարկվել։
Օձերով փոս
Օձերով փոսը մահապատժի տարատեսակ է, երբ մահապատժի ենթարկվածին տեղափոխում են թունավոր օձերով լի փոսի մեջ, ինչը հանգեցնում է կա՛մ նրա արագ, կա՛մ տանջալլուկ մահվանը։ Այն նաև փորձության տարատեսակներից մեկն է։ Երբեմն բանտարկյալներին կապում էին և պարանով դանդաղ իջեցնում էին փոսի մեջ, հաճախ այդպիսի մեթոդը կիրառվում էր որպես փորձություն։ Իմիջիայլոց, այդպես տանջում էին ոչ միայն միջնադարում, այլև Երկրորդ համաշխարհային պատերազմի ժամանակ․ ճապոնացի զինվորականները Հարավային Ասիայում մարտերի ժամանակ խոշտանգում էին ռազմագերիներին։ Օձերով փոսի մեջ իջեցման սյուժեն վաղուց հայտնի է գերմանական բանահյուսության մեջ։ Այսպես՝ Ավագ Էդդան պատմում է այն մասին, թե ինչպես հեթանոսների առաջնորդ Աթիլլայի հրամանով արքա Գուննարը նետվեց օձերով լի փոսի մեջ։ Մահապատժի այս տեսակը շարունակեց կիրառվել նաև հաջորդ դարերում։ Առավել հայտնի դեպքերից մեկը դանիացի արքա Ռագնար Լոդբրոքի վախճանն է։ 865 թվականին՝ դանիացի վիկինգների՝ անգլո֊սաքսոնների Նորտրումբիա թագավորություն ներխուժման ժամանակ, նրանց արքա Ռագնարը գերի ընկավ և Աելլա արքայի հրամանով նետվեց թունավոր օձերով լի փոս՝ մահանալով տանջահար մահով։
Այլ
Նույն կերպ նաև՝ գիշատիչների մոտ բացթողնմամբ, դավաճաններին մահապատժի էին դատապարտում Հին Պրուսիայում։ Այս մահապատիժը հայտնի էր նաև գերմանացիների և սկանդինավների մոտ ։
Հայտնի են նաև՝
Ոտնահարում
Մահապատժի այս տարբերակը Հնդկաստանում և Մակեդոնիայում կիրառում էին՝ նետելով փղերի և ձիերի ոտքերի տակ, իսկ Գերմանիայում՝ միայն ձիերի ։
Փղերով մահապատիժը հազարավոր տարիների ընթացքում տարածված է եղել Հարավային և Հարավարևելյան Ասիայի երկրներում և հատկապես Հնդկաստանում դատապարտվածների՝ մահապատժի միջոցով սպանությամբ։ Ասիական փղերն օգտագործվում էին ջախջախման, մասնատման և գերիներին փորձությունների ենթարկելիս՝ հրապարակային մահապատժի ժամանակ։ Վարժեցված կենդանիները բազմակողմանիորեն պատրաստված էին մասնագետների կողմից՝ զոհին արագ սպանելու կամ դանդաղ տանջահարության ճանապարհով փորձության ենթարկելու։ Իշխողներին ծառայելով՝ փղերն օգտագործվում էին, որպեսզի ի ցույց դրվեր իշխողի բացարձակ իշխանությունը և կարողությունը՝ ղեկավարելու վայրի կենդանիներին։
Ռազմագերիների՝ փղերով մահապատժի տեսակը սովորաբար առաջացնում էր սարսափ, բայց և միաժամանակ հետաքրքրություն էր արթնացնում եվրոպացի զբոսաշրջիկների մոտ և գրի է առնվել այն ժամանակվա բազմաթիվ ամսագրերում ու Ասիայի կյանքի մասին պատմություններում։ Վերջնարդյունքում այս պրակտիկան ճնշվել է եվրոպական միապետությունների կողմից, որոնք գաղութացրել էին այն տարածաշրջանը, որտեղ տարածված էր մահապատիժը XVIII-XIX դարերում։ Չնայած փղերով մահապատիժն առաջին հերթին բնութագրական է Ասիայի երկրների համար, բայց այս պրակտիկան երբեմն կիրառվում էր արևմտյան հնությունների զավթիչների կողմից, մասնավորապես՝ Հռոմի և Կարթագենի կողմից՝ ապստամբ զինվորների կոտորածի համար։
Ձիերի կողմից մասնատում
Հանցագործի՝ ձիու պոչին կապելով՝ մահվան հասցնելու մասին հիշատակվում է հնագույն ժամանակներից։ Ձիերի կողմից մասնատվելու միջոցով հերոսների մահն առավելապես հանդիպում է հին հունական դիցաբանության մեջ։
Ֆրանսիայում ձիերի միջոցով էր իրագործվում քառատումը։ Դատապարտյալին ձեռքերից և ոտքերից կապում էին 4 ուժեղ ձիերի, որոնք դահճի նման իրականացնում էին մահապատիժը՝ տարբեր ուղղություններով շարժվելով, և այդպիսով պոկում էին վերջույթները։
Փաստացի անհրաժեշտ էր լինում կտրտել դատապարտյալի պղնձյա կապանքները։ Այնուհետ դատապարտյալի դիակի մասերը նետում էին կրակի մեջ։ Այդպես են մահապատժի ենթարկվել արքայասպան Ռավալյակը 1610 թվականին և Դամիենը 1757 թվականին։ 1589 թվականին այդպիսի ընթացակարգի ենթարկվեց Հենրի III֊ի մարդասպանի՝ Ժակ Կլեմանի դիակը, որը դանակահարվեց արքայի թաղման սպասարկուների կողմից։
Միրպուա (այլ կիրառումներ)
Միրպուա, կարող է վերաբերել՝
Ժիրաու դու Պոնսիանու
Ժիրաու դու Պոնսիանու (Girau do Ponciano), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Արապիրակայի գավառի կազմի մեջ։ Բնակչությունը կազմում է 12 916 մարդ։ Գրավում է 338,60 կմ2 տարածք։
Պատմություն
Քաղաքը հիմնադրվել է 1959 թվականին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Աննա Մուգլալիս
Աննա Մուգլալիս (Anna Mouglalis, ), կինոյի և թատրոնի ֆրանսիացի դերասանուհի։
Կենսագրություն և կարիերա
Աննա Մուգլալիսը ծնվել է Նանտ քաղաքում, սակայն նրա պատանեկությունն անցել է Վար դեպարտամենտում, մինչև որ ընտանիքը կրկին տեղափոխվում է Նանտ։ Մուգլալիսի հայրը ազգությամբ հույն է, մասնագիտությամբ՝ բժիշկ, իսկ ֆրանսուհի մայրը մերսող է։ Մինչև 2001 թվականը Աննան սովորել է Փարիզի դրամատիկական արվեստի ազգային բարձրագույն կոնսերվատորիայում ՝ Դանիել Մեսգիչի դասարանում։ Բացի ֆրանսերենից, Աննան ազատ տիրապետում է անգլերեն, իտալերեն, իսպաներեն և մասամբ հունարեն լեզուներին։ 1997 թվականին նա սկսում է դերասանական գործունեությունը Փարիզում բեմադրված «La Nuit du Titanic» ներկայացման մեջ։ Նույն թվականին Ֆրանսիս Ժիրոն նրան ընտրում է «Տերմինալ» ֆիլմի համար։ 2000 թվականին Աննան և Իզաբել Հյուպպերը նկարահանվում են Կլոդ Շաբրոլի «Շնորհակալություն շոկոլադի համար» (Merci pour le chocolat) ֆիլմում՝ կատարելով գլխավոր դերերը։ 2002 թվականին նկարահանվելով Ժան Պիեռ Լիմոզինի «Նովո» ֆիլմում, նա Ռոբերտո Անդոյի կողմից ընտրվում է «Կեղծ անունով» թրիլլերի համար։ 2003 թվականին նա խաղում է Ասա Մադերի «Մահվան հիվանդություն» սև ու սպիտակ ֆիլմում, որը ներկայացվում է Վենետիկի կինոփառատոնում։ Նույն թվականին նա նկարահանվում է Փանոս Կուտրասի «Իրական կյանք» հունական ֆիլմում, կատարելով գլխավոր դերը։ 2005 թվականին նա նկարահանվում է միանգամից երկու իտալական ֆիլմերում՝ Միքելե Պլաչիդոյի «Ռոմանտիկ հանցագործը» և «Մուգ ծով», որտեղ նրա խաղընկերն էր Լուիջի Լո Կաշոն։ Իլան Դյուրան Կոհենի «Ֆլորի սիրեկանները» հեռուստատեսային ֆիլմում Մուգլալիսը մարմնավորել է Սիմոնա դը Բովուարին ։ ֆիլմում նրա խաղընկերն էր Լորեն Դոյչը, որը մարմնավորել է Ժան Պոլ Սարտրին։ Այդ գրական դեմքերին մարմնավորելու համար երկու դերասաններն էլ արժանանում են հանրության և կինոքննադատների դրվատանքին, իսկ վերջիններս գովելով նրանց դերասանական վարպետությունը, արձանագրում են երկու դերասանական կարիերաների ծնունդը։ Դերասանուհու իր կարիերային զուգընթաց Մուգլալիսը հաջողությամբ սկսում է զբաղվել նաև մոդելային գործունեությամբ։ 2002 թվականին Կարլ Լագերֆելդը ընտրում է նրան «Amateur Allure de Chanel» օծանելիքի գովազդի համար և նշում, որ Աննան «դարձել է իր մուսաներից մեկը» ՝ Շանելի պայուսակները, զարդերը և ժամացույցները գովազդելու համար։ 2009 թվականին Մուգլալիսը ընտրվում է Յան Կոյնենի «Կոկո Շանել և Իգոր Ստրավինսկի» ֆիլմում Կոկո Շանելին մարմնավորելու համար ։ Ֆիլմն ընտրվում է 2009 թվականի Կաննի կինոփառատոնի փակման հանդիսության համար ։
Անձնական կյանք
2007 թվականի մարտի 7-ին Աննան ունենում է իր առաջնեկին՝ Սաուլ անունով դստերը, որի հայրն էր ֆրանսիացի ռեժիսոր Սամուել Բենշետրիտը ։ 2015 թվականից ի վեր հանդիպում է ֆրանսիացի երաժիշտ Բենժամին Բյոլեի հետ։
Արտաքին հղումներ
Կատեգորիա:Ֆրանսիացի դերասանուհիներ Կատեգորիա:Ֆրանսիացի մոդելներ Կատեգորիա:Ֆրանսիացի կինոդերասաններ Կատեգորիա:Թատրոնի դերասանուհիներ Կատեգորիա:Ֆրանսիացի հեռուստատեսային դերասանուհիներ
Ակշայի շրջան
Ակշայի շրջան (Акшинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ակշա ։
Աշխարհագրություն
Շրջանի տարածքի մակերեսը կազմում է 7500 կմ²։
Բնակչություն
2010 թվականի մարդահամարի արդյունքներով շրջանում բնակվում էր 11621 մարդ։ Բնակչության խտությունը կազմում էր 1,55 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Օտնոգա (Բուրլուկի վտակ)
Օտնոգա (Отнога), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Բուրլուկ գետի ձախ ափին՝ 19 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպա և հյուսիսային Դոնցա գետերն են։ Գետավազանը՝ Հյուսիսային Դոն։
Արտաքին հղումներ
Կատեգորիա:Ռուսաստանի գետեր
Ամեն ինչի տեսություն (ֆիլմ, 2014)
Ամեն ինչի տեսություն (The Theory of Everything), 2014 թվականի արտադրության անգլիական կենսագրական ֆիլմ ։ Ֆիլմը բեմարկվել է Էնթոնի Մաքքարթենի կողմից Ջեյն Ուայլդ Հոքինգի գրած ''«Ճանապարհորդություն դեպի անսահմանություն. Իմ կյանքը Սթիվենի հետ»'' հուշագրության հիման վրա ("Travelling to Infinity: My Life with Stephen"), որը պատմում է Ջեյնի հարաբերությունների մասին իր նախկին ամուսնու՝ տեսական ֆիզիկոս Սթիվեն Հոքինգի հետ, Սթիվենի կողային ամիոտրոֆիկ սկլերոզով հիվանդության և ֆիզիկայում նրա հաջողությունների մասին ։
Ֆիլմի ռեժիսորը Ջեյմս Մարշն է։ Ֆիլմի գլխավոր դերակատարներն են Էդի Ռեդմեյնը, Ֆելիսիթի Ջոնսը, Չարլի Քոքսը, Էմիլի Վաթսոնը, Սայմոն Մաքբերնը, Դեյվիդ Թյուլիսը և Քրիստիան Մաքքեյը։